मेरे लिए प्रार्थना एक बहुत ही वैयक्तिक मसला है – जो किसी और के बताने से नहीं, बल्कि अपने मन के बताये तरीके से ही सही हो सकता है | हमारे धर्म में पूजा ज्यादातर आरती को ही कहा जाता है – धूप और दिए को जलाकर, भगवन कि मूरत को पानी का अर्ध्य देकर, उनके आगे आरती कि थाली घुमाते हुए घंटियों कि मधुर धुन के साथ घर घर में आरती हुआ करती थी … अब कम हो गया है ये प्रचलन, पर होता अब भी है | मैं यह बात बिलकुल नहीं कर रही कि यह सही तरीका है, या नहीं है | क्योंकि मेरे लिए पूजा है मेरे कृष्ण के साथ बातें करना – जस्ट स्पेंडिंग सम टाइम विद हिम, ना कुछ मांगना, ना शिकायतें, ना जिद, ना उसे बताना कि वो अपनी समझ से जो मेरे लिए कर रहा है – वो किस किस कारण से गलत है – और वो कैसे अपने प्लान्स को सुधारे, जिससे मैं खुश रहूँ …..